TASCO เฮ! กำไร Q3/58 ทะยานกว่า 2 เท่าตัว เตรียมแจกปันผล 0.20 บ./หุ้น
TASCO เฮ! กำไร Q3/58 ทะยานกว่า 2 เท่าตัว มาที่ 1.45 พันลบ. โต 242% จากปีก่อนมีกำไร 424.53 ลบ. เนื่องจากต้นทุนการขาย-บริการลดลง ขณะที่ช่วง 9 เดือนมีกำไร 3.90 พันลบ. เพิ่มขึ้น 473% จากปีก่อนมีกำไร 679.88 ลบ. เตรียมแจกปันผล 0.20 บ./หุ้น XD 26 พ.ย.58 กำหนดจ่ายปันผล 9 ธ.ค.นี้
13 พ.ย. 2558

บริษัท ทิปโก้แอสฟัลท์ จำกัด (มหาชน) หรือ TASCO รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 1.45 พันล้านบาท หรือมีกำไรสุทธิ 0.94 บาทต่อหุ้น เพิ่มขึ้น 242% จากช่วงเดียวกันของปีก่อนที่มีกำไรสุทธิ 424.53 ล้านบาท หรือมีกำไรสุทธิ 0.28 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 3.90 พันล้านบาท หรือ 2.53 บาทต่อหุ้น เพิ่มขึ้น 473% จากช่วงเดียวกันของปีก่อนที่มีกำไรสุทธิ 679.88 ล้านบาท หรือ0.44 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากต้นทุนขายและบริการลดลง โดยต้นทุนราคาน้ำมันดิบยังคงอยู่ในระดับต่ำ
นอกจากนี้ได้ประกาศจ่ายปันผลระหว่างกาลครั้งที่ 2 สำหรับปี 2558 เป็นเงินสดจำนวน 0.20 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 26 พ.ย. 2558 และกำหนดจ่ายเงินปันผลในวันที่ 9 ธ.ค. 2558 